ai4bharat/Pralekha huggingface dataset:
ا قتصادی امور کی کابینہ کمیٹی
کابینہ نے بھارت بانڈ ایکس چینج ٹریڈڈ فنڈ کے آغاز کو منظوری دے دی ہے
فنڈ سی پی ایس یوز ،سی پی ایس ایز اور دیگر سرکاری اداروں کے لئے اضافی رقم فراہم کرے گا
نئیدہلی 03دسمبر۔وزیر اعظم جناب نریندرمودی کی سربراہی میں اقتصادی معاملات سے متعلق کابینہ کمیٹی نے بھارت بانڈ ایکس چینج ٹریڈڈ فنڈ کو فنڈ کی تشکیل اور آغاز کو اپنی منظوری دے دی ہے ۔اس سے سینٹرل پبلک سیکٹر انڈر ٹیکنگ  ،سینٹرل پبلک سیکٹر ایٹرپرائزز  ،سینٹرل پبلک مالی اداروں  اور دیگر سرکاری اداروں کے لئے اضافی رقم فراہم ہوسکے گی۔ بھارت بانڈ ای ٹی ایف ملک میں پہلا کارپوریٹ بانڈ ای ٹی ایف ہوگا ۔
بھارت بانڈ ای ٹی ایف کی خصوصیتیں :
ایکس چینج ٹریڈ ڈ فنڈ  بانڈز کی ایک باسکٹ ہوگا ،جو سی پی ایس ای / سی پی ایس یو / سی پی ایف آئی / کوئی دیگر سرکار ی ادارے کے ذریعہ جاری کئے گئے ہیں ۔ بانڈز 
- ایکس چینج پر قابل تجارت
- اسمال یونٹ سائز ایک ہزارروپے
- ٹرانسپیرنٹ این اے وی 
- ٹرانس پیرنٹ پورٹ فولیو ( ویب سائٹ پر ڈیلی ڈسکلوزر ۔
- کم لاگت 
بھارت بانڈ ای ٹی ایف اسٹرکچر:
- ہرای ٹی ایف کی ایک فکسڈ میچورٹی تاریخ ہوگی۔
- ای ٹی ایف رسک ریپلی کیشن بنیاد پر انڈر لائن انڈیکس کا پتہ لگائے گا۔
- سی پی ایس ای ،سی پی ایس یو ، سی پی ایف آئی یادیگر کوئی سرکاری ادارے کے بانڈزکی اے پورٹ فولیو میں سرمایہ کاری ہوگی، جو ای ٹی ایف کی میچورٹی کی تاریخ سے قبل یا تاریخ پر میچور ہوتی ہے۔
- اب تک اس کے دو میچورٹی سیریز –تین اور دس سال کی ہوں گی۔ہرسیریز کا اسی میچورٹی سیریز کا ایک الگ انڈیکس ہوگا۔
سرمایہ کاروں کے لئے بھارت بانڈ ای ٹی ایف کے فائدے :
- بانڈ ای ٹی ایف تحفظ فراہم کرے گا۔سی پی ایس ایز اور دیگر اداروں کی جانب سے جاری کئے گئے نیچے دئے گئے بانڈز جاری کئے گئے ہیں۔
- یہ ایک چھوٹی رقم کے ساتھ بانڈزمیں سرمایہ کاری کے لئے خردہ سرمایہ کاروں کو بھی رسائی فراہم کرائے گا۔جس سے بانڈز مارکیٹوں تک آسانی سے اور کم لاگت پررسائی ہوسکے گی۔
- یہ خردہ سرمایہ کاروں کی شرکت میں اضافہ کرے گا جو لکویڈٹی کی وجہ سے بانڈ بازار میں فی الحال شرکت نہیں کررہے ہیں۔
سی پی ایز کے لئے بھارت بانڈ ای ٹی ایف فائدے :
- بانڈزای ٹی ایف سی پی ایس ایز ، سی پی ایس یوز ،سی پی ایس آئیز اوردیگرسرکار ی اداروںکو بینک مالیات کے علاوہ اپنے قرض کی ضرورتوںکو پورا کرنے کے لئے اضافی وسیلے کی پیش کش کرے گا۔
- یہ خردہ اور ایچ این 1 شرکت کے ذریعہ ان کی سرمایہ کاری کی بیس کو وسعت دے گا، جو اپنے بانڈز کے لئے ڈیمانڈ میںاضافہ کرسکتے ہیں۔
- مزیدیہ کہ ایکس چینج پر بانڈ ای ٹی ایف پر ٹریڈنگ  سے انڈر لائن بانڈز کی بہتر قیمت معلوم کرنے میں مدد ملے گی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ح ا۔رم
U-5545
(Visitor Counter : 74
الیکٹرانکس اور اطلاعات تکنالوجی کی وزارت
کابینہ نے سائبر سیکورٹی کے شعبے میں تعاون کے سلسلہ میں بھارت اور مراقش کے درمیان
مفاہمت نامے کو منظوری دی
نئی دہلی، 2جنوری 2019/ وزیراعظم جناب نریندر مودی کی سربراہی میں مرکزی کابینہ نے آج سائبر سیکورٹی کے شعبے میں تعاون کے بارے میں ہندستان اور مراقش کے درمیان ایک مفاہمت نامے کو منظوری دے دی ہے۔ اس مفاہمت نامے پر 25 ستمبر 2018 کو دستخط کئے گئے تھے۔
اس مفاہمت نامے کا مقصد ہندستان اور مراقش کے درمیان سیکورٹی سے متعلق واقعات کی روک تھام ، حراست اور قرارداد میں معلومات اور ایک دوسرے کے تجربے کے تبادلے کے لئے قریبی تبادلے کو فروغ دینا ہے۔ مفاہمت نامے کے نفاذ کا نتیجہ یہ نکلے گا کہ سائبر سیکورٹی کے شعبے میں مراقش کے ساتھ ادارہ جاتی اور صلاحیت سازی کے ذریعہ سائبر سیکورٹی سیکٹر میں ایک دوسرے ملک کو فائدہ پہنچے گا۔
۔۔۔۔۔۔۔۔۔۔۔
U-
(Visitor Counter : 31
مواصلات اور اطلاعاتی ٹیکنالوجی کی وزارت
سی - ڈاٹ نے ٹیلی کام کے مختلف میدانوں میں اپنی آئی پی حصولیابیوں کا جشن منانے کے لیے سالانہ دانشورانہ املاک  ایوارڈ کی تقریب منعقد کی
سی – ڈاٹ نوجوان محققین اور انجینئروں نے اختراع اور تخلیق کو فروغ دینے پر لگاتار زور دے رہا ہے
تقریب میں 43 اختراع کاروں کو انعامات سے نوازا گیا
نئی دہلی،28 مئی ، 2022/ ٹیلی میٹرکس کے محکمے کا مرکز  نے جو حکومت ہند کی مواصلات کی وزارت کے ٹیلی کمیونکیشن محکمے کا اعلیٰ ٹیلی کام آر اینڈ ڈی مرکز ہے ٹیلی کام کے مختلف میدانوں میں اپنی آئی پی حصولیابیوں کا جشن منانے کے لیے سالانہ دانشورانہ املاک آئی پی ایوارڈز کی تقریب منعقد کی۔ یہ انعامات حکومت ہند کے ٹیلی کمیونکیشن کے محکمے کے ڈیجیٹل کمیونکیشن کمیشن کے خدمات سے متعلق رکن جناب نظام الحق کی مہمان خصوصی کے طور پر موجودگی میں عطا کیے گئے۔
دانشورانہ املاک  انعامات سی – ڈاٹ میں سالانہ طور پر دیئے جاتے ہیں جس کا مقصد اختراع کاروں اور معاون لوگوں کو تسلیم کرنا ور انہیں صلہ دینا ہے۔ اس سال وائی فائی، 4 جی ، 5 جی ، براڈکاسٹنگ نیٹ ورک مینجمنٹ ، سکیورٹی اور قدرتی آفات سے نمٹنے جیسے مختلف میدانوں میں آئی پی کا تعاون دیکھا گیا۔ محققین کو پیٹینٹ ، ٹریڈ مارک، کاپی رائٹ، ڈیزائن رجسٹریشن اور مختلف کانفرنسوں اور جریدوں میں مقالات کی اشاعت کے تئیں تعاون کے صلے میں انعامات سے نوازا گیا۔ مجموعی طور پر 43 موجدوں کو ان کی قابل تحسین حصولیابیوں کے صلے میں انعامات سے نوازا گیا۔
حکومت ہند کے ٹیلی کمیونکیشن کے محکمے کے تحت ڈیجیٹل کمیونکیشنز کمیشن کے خدمات سے متعلق رکن جناب نظام الحق نے کلیدی خطبہ پیش کرتے ہوئے دنیا بھر میں دیسی ٹکنالوجی کی اختراعت کو بڑے پیمانے پر اپنانے میں دانشورانہ املاک کے حقوق کے کلیدی رول کو اجاگر کیا۔ انہوں نے ون پی آر پالیسی کے ضمن میں صلاحیت اور اختراع کو پروان چڑھانے کی جانب سی – ڈاٹ کے اقدامات کو سراہا۔ انہوں نے آتم نربھر بھارت اور آزادی کے امرت مہوتسو کے وزیراعظم کے وژن کو عمل میں لانے کے لیے محققین کی اختراع کو سراہا اور اس کی حوصلہ افزائی کی۔ انہوں نے مزید کہا کہ سی – ڈاٹ مینجمنٹ کو چاہیے کہ وہ نوجوان انجینئروں کی حوصلہ افزائی کرے کہ وہ ٹی ایس ڈی ایس آئی ، بین الاقوامی معیارات کے اداروں ، آئی ٹی یو مطالعاتی گروپوں میں حصہ لیں اور معیارات تشکیل دینے میں تعاون دیں۔
سی - ڈاٹ کے ایگزیکٹیو ڈائریکٹر ڈاکٹر راج کمار اپادھیائے نے آئی سی فاتحین اور سی – ڈاٹ انجینئروں کو مبارکباد دی اور نیک خواہشات پیش کیں۔ انہوں نے کہا کہ سی – ڈاٹ دیسی اختراع کے نظام کو فروغ دینے کا پابند ہے تاکہ معیاری ، محفوظ اور کم خرچ ٹکنالوجیکل طریقہ کار کو فروغ دیا جا سکے۔ سی – ڈاٹ کے پروجیکٹ بورڈ کے ارکان ڈاکٹر پنکج کمار دلیلا، محترمہ شیکھا سریواستو اور جناب ڈینیئل جیباراج نے بھی اس تقریب میں شرکت کی اور آئی پی فاتحین کو مبارکباد دی۔
۔۔۔
ش ح ۔ اس۔ ت ح ۔
U –5831
(Visitor Counter : 87
سٹرک ٹرانسپورٹ اور شاہراہوں کی وزارت
ٹرانسپورٹ کی وزارت نے گاڑیوں کے رجسٹریشن پلیٹوں پر اَلفا اعداد کے رنگ اور اس کے بیک گراؤنڈ کو واضح طور پر نقش کرنے کے کام کے لئے نوٹیفکیشن جاری کیا
نئی دہلی، 16/جولائی 2020 ۔ سڑک نقل و حمل اور شاہراہوں کی وزارت نے ’مختلف ریاستوں اور مرکز کے زیر انتظام علاقوں میں رجسٹریشن مارک کی تفویض ایک نظر میں‘ کے موضوع سے متعلق باب میں رہ گئی خامیوں کو دور کرنے کے مقصد سے ایس او 2339  مورخہ 14 جولائی 2020 کو جاری کیا ہے، تاکہ مختلف کلاس اور زمروں کی گاڑیوں کے رجسٹریشن پلیٹ پر اَلفا اعداد کے رنگ اور اس کے بیک گراؤنڈ کو صحیح طریقے سے ایڈجسٹ کرتے ہوئے واضح طور پر مرتسم کیا جاسکے۔ یہ نوٹیفکیشن محض رجسٹریشن علامات کے متعلق وضاحت کو نمایاں کرنے کے لئے جاری کی گئی ہے اور رجسٹریشن پلیٹوں کے لئے اس میں کچھ بھی نیا طے نہیں کیا گیا ہے۔
اس سے قبل وزارت نے موٹر گاڑی قانون 1988  کے سیکشن 41 کے سب سیکشن  کے تحت مختلف ریاستوں اور مرکز کے زیر انتظام علاقوں کے لئے گاڑیوں پر الگ الگ رجسٹریشن مارک طے کرنے کے لئے مورخہ 12 جون 1989 کو ایس او 444  جاری کیا تھا۔ بعد میں وزارت نے مختلف زمروں اور درجوں کی گاڑیوں کے لئے رجسٹریشن پلیٹوں پر الفا نیومیرلس اور اس کے بیک گراؤنڈ کو طے کرنے کے لئے 12 جون 1989 کو جاری کئے گئے ایس او 444  میں ترمیم کرکے 11 نومبر 1992 کو نیا ایس او 827  جاری کیا۔ اس کے علاوہ وزارت نے جی ایس آر 901  مورخہ 13 دسمبر 2001 کے ذریعے ٹرانسپورٹ اور نان ٹرانسپورٹ درجے کی گاڑیوں کے لئے رجسٹریشن پلیٹ کا رنگ مقرر کیا۔
وزارت کے علم میں آیا کہ 12 جون 1989 کو جاری ایس او 444  میں ’مختلف ریاستوں اور مرکز کے زیر انتظام علاقوں میں رجسٹریشن مارک کی تفویض ایک نظر میں‘ والے باب میں ترمیم رہ گئی ہے، جس کی وجہ سے کچھ ابہام نظر آرہا تھا، اس لئے یہ نوٹیفکیشن وضاحت کے لئے جاری کی گئی ہے۔
نائب صدر جمہوریہ ہند کا سکریٹریٹ
نائب صدر جمہوریہ نے متعلقہ افسروں سے راجیہ سبھا کو 2003 میں الاٹ کی گئی زمین کا قبضہ جلد سے جلد دینے کو کہا
نائب صدر جمہوریہ اور راجیہ سبھا چیئرمین ایم وینکیا نائیڈو نے دلی کے آر کے پورم علاقے میں 2003 میں راجیہ سبھا سکریٹریٹ کو آلاٹ کی گئی 8700 مربع میٹر کی زمین کا قبضہ دینے میں ہورہی تاخیر پر تشویش کا اظہار کیا ہے۔ اس معاملے پر موجودہ صورتحال کے جائزے کے لئے راجیہ سبھا سکریٹریٹ کے سینئر افسروں، مکانات اور شہری امور کی وزارت، دلی کے اربن شیلٹر امپاورمینٹ، بورڈ لینڈ اینڈڈیولپمنٹ آفس اور قانونی کونسل کے نمائندوں کے ساتھ ایک میٹنگ میں جناب نائیڈو نے متعلقہ افسروں کو ہدایت دی کہ وہ جلد سے جلد زمین کو ناجائز قبضے سے آزاد کرانے کے لئے ضروری اقدامات کریں۔
راجیہ سبھا کو آلاٹ کی گئی کل 8700 مربع میٹر زمین میں سے لگ بھگ 4384.25 مربع میٹر علاقے پر تین غیر سرکاری اداروں سمیت متعدد اداروں نے قبضہ کررکھا ہے۔ اس کے علاوہ 1193.54 مربع میٹر علاقے پر ناجائز کالونیوں نے قبضہ کررکھا ہے۔
انہوں نے اس معاملے پر ہورہی تاخیر پر تشویش کا اظہار کیا اور افسروں کو ہدایت دی کہ زمین خالی کرانے کے لئے ہائی کورٹ میں زیر التوا کیس سمیت دیگر سبھی معاملوں کا حل جلد ہی کیا جائے۔
انہوں نے کہا کہ زمین کی قیمت اور جھگیوں کے ری لوکیشن یعنی انہیں کہیں اور بسانے کے لئے راجیہ سبھا 2003 میں ہی 1.25 کروڑ روپے خرچ کرچکی ہے۔
انہوں نے توجہ دلائی کہ پہلے راجیہ سبھا ٹیلی ویژن سالانہ 30 کروڑ روپے کرایہ چکاتا تھا۔ نئی دلی میونسپل کونسل کے ساتھ ان کی بات چیت ہونے کے بعد یہ رقم گھٹ کر 15 کروڑ روپے رہ گئی ہے۔ انہوں نے کہا کہ یہ 15 کروڑ روپے بھی بڑی رقم ہے، جس کی بچت کی جانی چاہئے۔
نائب صدر نے خواہش ظاہر کی کہ زمین کا قبضہ حل ہوجانے پر فوراً ہی راجیہ سبھا ٹیلی ویژن اور راجیہ سبھا سکریٹریٹ کے افسران کے لئے کثیر منزلہ عمارت کی تعمیر شروع کی جاسکے گی، جس سے سرکاری رقم کی بڑی بچت ہوسکے گی۔
جائزہ میٹنگ میں جناب نائیڈو نے سکریٹری، مکانات اور شہری امور کی وزارت کو ہدایت دی کہ وہ جلد سے جلد سبھی افسروں کی میٹنگ کرکے اس معاملے کا جامع جائزہ لیں اور تمام معاملات کو تیزی سے حل کرنے کے سلسلے میں کوششوں میں تال میل پیدا کریں۔ انہوں نے راجیہ سبھا سکریٹری کو یہ ہدایت دی کہ وہ قانونی رکاوٹوں کو دور کرنے کے لئے ضروری اقدامات کریں۔
..............
م ن، ح ا، ع ر
30-07-2020
U-4254
(Visitor Counter : 115
جل شکتی وزارت
گریٹر پنّا لینڈ اسکیپ کونسل کی تشکیل
کین – بیتوا لنک پروجیکٹ کے حصے کے طورپر جو خشک سالی سے متاثر بندیل کھنڈ خطے کی سماجی معاشی خوشحالی کے لئے بساط بدلنے والا ہے ، پنا ٹائگر ریزرو اور آس پاس کے علاقوںمیں بایو ڈائورسٹی اور جنگلی حیات کے تحفظ کے لئے ایک جامع مربوط لینڈ اسکیپ مینجمنٹ پلان تیار کیا گیا ہے۔گریٹر پنا لینڈ اسکیپ مینجمنٹ پلان کے بروقت اور منظم نفاذ کو یقینی بنانے کے لئے مدھیہ پردیش سرکار کے چیف سکریٹری کی قیادت میں گریٹر پنا لینڈ اسکیپ کونسل  تشکیل دیا گیا ہے۔اس میں تمام فریقوں سے تعلق رکھنے والے ممبروں کو شامل کیا گیا ہے ۔ کین بیتوا لنک پروجیکٹ کے تحت ماحولیات کے بندوبست کے پلان اور مربوط لینڈ اسکیپ مینجمنٹ پلان کے نفاذ کے لئے مناسب مالی رقم مختص کی گئی ہے ۔اس ماڈل کو وکاس بھی ،پریاورن بھی کے موٹو کے ساتھ مستقبل کی ترقی کے لئے ڈھالا جائے گا۔
|
|
- مدھیہ پردیش حکومت کے چیف سکریٹری کی قیادت میں گریٹر پنا لینڈ اسکیپ کونسل تشکیل دی گئی ہے۔
- کین بیتو ا لنک پروجیکٹ کا مقصد مجموعی طور پر لینڈ اسکیپ اور جنگلی حیات کے تحفظ کو یقینی بناتے ہوئے بندیل کھنڈ خطے میں پانی کی سلامتی کو یقینی بنانا ہے۔
- گریٹر پنا لینڈ اسکیپ میں مربوط لینڈ اسکیپ مینجمنٹ پلان ،ہندوستان کی تحفظ کی تاریخ میں ایک بڑا اور منفرد قدم ہے۔
- گریٹر پنا لینڈ اسکیپ کا مقصد ایک متوازن اپروچ پر مبنی ترقی کے عمل کےساتھ مربوط اقدام کے ذریعہ تحفظ کے لئے 100فیصد کامیابی کو یقینی بنانا ہے۔
جی پی ایل اور کونسل کا ہدف متوازن نقطہ نظر کی بنیاد پر اور متنوع دعوے پر غور کرتے ہوئے ترقیاتی عمل کے ساتھ انضمام کے ذریعے تحفظ کے لیے 100فیصد جیت کو یقینی بنانا ہے۔ وسیع مقاصد یہ ہیں کہ لینڈ اسکیپ میں شیر ،گدھ اور گھڑیال کے تحفظ اور بندوبست کے علاوہ جنگلی حیات کے لیے رہائش، تحفظ اور انتظام کو بہتر بنایا جائے تاکہ جنگل پر منحصر کمیونٹیز کی فلاح و بہبود اورجغرافیائی محل وقوع ترجیحات کے ذریعے مجموعی طور پر حیاتیاتی تنوع کے تحفظ کے لیے زمین کی تزئین کو مستحکم کیا جاسکے اورفیڈ بیک لوپ اور انتظامات کے موافق متبادل کے تناظر میں مربوط زمین کی تزئین کے انتظام کے تحت جنگلی حیات کے لیے مخصوص مقام کی نگرانی کی حکمت عملی فراہم کی جاسکے ۔
کین-بیتوا لنک پروجیکٹ ، عمل آوری کے لیے کئے گئے نیشنل پرسپیکٹیو پلان  کے تحت دریاؤں کو آپس میں جوڑنے کا پہلا پروجیکٹ، بندیل کھنڈ خطے کی سماجی و اقتصادی خوشحالی کے لیے بساط بدلنے والا ثابت ہو گا، جسے بار بار خشک سالی کی صورت حال کا سامنا ہے۔ اس پروجیکٹ کا مقصد نہ صرف بندیل کھنڈ میں پانی کی حفاظت کرنا ہے بلکہ خطے کے مجموعی تحفظ کو یقینی بنانا ہے اور ایسی لینڈ اسکیپ کے لئے جہاں خاص طور پر شیر، گدھ اور گھڑیال انحصار کرتے ہیں۔ منظور شدہ ماحولیاتی بندوبست منصوبے کے مطابق تخفیف کے اقدامات کرنے کے علاوہ، وائلڈ لائف انسٹی ٹیوٹ آف انڈیا  نے جنگلی حیات اور حیاتیاتی تنوع کے تحفظ کے لیے نہ صرف پنا ٹائیگر ریزرو  بلکہ دنیا بھر میں بھی ایک جامع مربوط لینڈ اسکیپ مینجمنٹ پلان  تیار کیا ہے۔ اس کے علاوہ آس پاس کے علاقوں میں بھی ایک جامع مربوط لینڈ سکیپ  تیار کیا گیا ہے ۔ مربوط لینڈ اسکیپ مینجمنٹ پلان ہندوستان کی تحفظ کی تاریخ میں شروع کیے جانے والے بڑے اور منفرد تحفظ کے اقدامات میں سے ایک ہے۔
ریلوے کی وزارت
بھارت اور بنگلہ دیش کے درمیان دوستانہ رشتوں کا احیاء
حکومت ہند کے مرکزی وزیر ریل، جناب اشونی ویشنو اور بنگلہ دیش کے وزیر ریل، محمد نور الاسلام سُجان نے مشترکہ طور پر میتالی ایکسپریس کو جھنڈی دکھا کر روانہ کیا
میتالی ایکسپریس اس دوستی کو بڑھانے میں، اس بندھن کو مضبوط کرنے میں، اس رشتے کو بہتر کرنے میں ایک اور اہم حصولیابی ثابت ہوگی: جناب اشونی ویشنو
میتالی ایکسپریس، سرحد کے دونوں طرف سیاحتی اور اقتصادی سرگرمیوں کو فروغ دے گی
ریل کے ذریعے بھارت اور بنگلہ دیش کے لوگوں کے درمیان رابطہ کو مزید مضبوط کرنے کے لیے، حکومت ہند اور بنگلہ دیش نے کئی میٹنگوں کے بعد، حال ہی میں بحال کی گئی ہلدی باڑی-چلا ہاٹی ریل لنک کے ذریعے ایک نئی مسافر ریل سروس میتالی ایکسپریس شروع کرنے کا فیصلہ لیا۔ نیو جلپائی گڑی  – ڈھاکہ  کے درمیان اس تیسری مسافر ریل سروس میتالی ایکسپریس کو ورچوئل طریقے سے نئی دہلی میں واقع ریل بھون سے آج  کو بھارت کے معزز وزیر ریل جناب اشونی ویشنو اور بنگلہ دیش کے معزز وزیر ریل جناب محمد نور الاسلام سُجان کے ذریعے مشترکہ طور پر جھنڈی دکھا کر روانہ کیا گیا۔ اس ریل سروس کا افتتاح 27 مارچ، 2021 کو دونوں وزرائے اعظم کے ذریعے ورچوئل طریقے سے کیا گیا تھا۔ اس سے پہلے، یہ ریل گاڑی کووڈ وبائی مرض کی پابندیوں کے سبب شروع نہیں کی جا سکی تھی۔
اس موقع پر اپنے خطاب میں جناب اشونی ویشنو نے کہا کہ میتالی ایکسپریس اس دوستی کو بڑھانے، اس بندھن کو مضبوط کرنے، اس رشتے کو بہتر بنانے میں ایک اور اہم حصولیابی ثابت ہوگی۔ دونوں ممالک کے درمیان تمام سطحوں پر دوستی سے ترقی میں بہت تیزی آئی ہے۔ دونوں ممالک کی ریلوے کے درمیان کافی معاون کوششیں کی گئی ہیں۔ یہ ایک بہت ہی مناسب موقع ہے؛ ایک ایسا لمحہ جب ہمیں دونوں ممالک کے درمیان اپنے تعلقات کو مضبوط کرنے کے لیے بڑے قدم اٹھانے چاہئیں۔
میتالی ایکسپریس ریل گاڑی ہفتہ میں دو دن چلے گی  اور نیو جلپائی گڑی سے ڈھاکہ تک 595 کلومیٹر کی دوری طے کر گی ۔ ہندوستانی ریلوے کے ایل ایچ بی کوچ  کا استعمال کیا جائے گا، جس میں 4 ڈبے فرسٹ ایئر کینڈیشن کلاس، 4 ڈبے اے سی چیئر کار اور 2 انجن شامل ہیں۔ ریل گاڑی میں تین زمرے ہوں گے جن میں – اے سی فرسٹ کلاس  سلیپر، اے سی فرسٹ کلاس  سیٹ اور اے سی چیئر کار شامل ہوں گی۔ اس ریل گاڑی کا کرایہ بالترتیب 44 امریکی ڈالر، 33 امریکی ڈالر اور 22 امریکی ڈالر ہوگا۔
اس کے علاوہ، نئی مسافر ریل سروس، میتالی ایکسپریس، دونوں ممالک کے درمیان سیاحت کو فروغ دے گی کیوں کہ یہ بنگلہ دیش کو شمالی بنگال کے ساتھ ساتھ بھارت کے شمال مشرقی خطے سے جوڑتی ہے۔ اس ریل گاڑی کے ذریعے بھارت کے راستے بنگلہ دیشی شہریوں کو نیپال جانے کی سہولت بھی حاصل ہوگی۔
یہ نئی ریل گاڑی بھارت اور بنگلہ دیش کے درمیان دو موجودہ مسافر ٹرین سروس، کولکاتا-ڈھاکہ-کولکاتا میتری ایکسپریس  اور کولکاتا-کھولانہ-کولکاتا بندھن ایکسپریس  کے علاوہ ہے۔ مذکورہ دونوں ریل گاڑیوں کی خدمات، جنہیں کووڈ وبائی مرض سے متعلق پابندیوں کے سبب ملتوی کر دیا گیا تھا، اب 29 مئی 2022 سے دوبارہ شروع کر دی گئی ہیں۔
میتالی ایکسپریس کا ٹائم ٹیبل:
|
|
13132 نیو جلپائی گڑی-ڈھاکہ کینٹ میتالی ایکسپریس 
|
|
اسٹیشن
|
|
13131 ڈھاکہ کینٹ-نیو جلپائی گڑی میتالی ایکسپریس 
|
|
آمد
|
|
روانگی
|
|
|
|
آمد
|
|
روانگی
|
|
….
|
|
11.45 
|
|
نیو جلپائی گڑی
|
|
07.15 
|
|
…..
|
|
12.55 
|
|
13.05 
|
|
ہلدی باڑی
|
|
06.00 
|
|
06.05 
|
|
13.55 
|
|
14.25 
|
|
چلہٹی
|
|
05.45 
|
|
06.15 
|
|
22.30 
|
|
……
|
|
ڈھاکہ کینٹ
|
|
……
|
|
21.50 
|
|
فریکونسی
|
|
نیو جلپائی گڑی سے روانگی
|
|
اتوار اور بدھ
|
|
ڈھاکہ کینٹ سے روانگی
|
|
پیر اور جمعرات
قانون اور انصاف کی وزارت
سال 2022 کےدوران 9 ستمبر تک، حکومت نے مختلف ہائی کورٹوں میں ریکارڈ 165 ججوں کی تقرری کی، جو کہ ایک کلنڈر سال میں اب تک کی سب سے بڑی تعداد ہے
قانون و انصاف کے وزیر جناب کرن رجیجو نے آج راجیہ سبھا میں ایک سوال کے تحریری جواب میں یہ اطلاع فراہم کی کہ حکومت نے ہائی کورٹ کے ججوں کے طور پر تقرری کے لیے حال ہی میں تجویز کیے گئے 20 ناموں کو سپریم کورٹ کالجیم کو واپس بھیج دیا ہے۔09 دسمبر 2022 تک 1108 ججوں کی منظورشدہ تعداد میں سے 777 جج ہائی کورٹ میں مصروف عمل ہیں، اور اس طرح ججوں کی 331 اسامیاں  پر کی جانی ہیں ۔ 331 اسامیوں میں سے فی الحال ہائی کورٹوں سے موصول شدہ 147 تجاویز حکومت اور سپریم کورٹ کالجیم کے درمیان عمل کے مختلف مراحل میں ہیں۔ ہائی کورٹ میں 184 اسامیوں کے لیے ہائی کورٹ کالجیم سے مزید تجاویز موصول ہونا باقی ہیں۔ سال 2022 میں 09 دسمبر 2022 تک، حکومت مختلف ہائی کورٹوں میں ریکارڈ 165 ججوں کی تقرری انجام دے چکی ہے، جو کہ ایک کلنڈر سال میں اب تک کی سب سے بڑی تعداد ہے۔
آئین  ایکٹ 2014 اور قومی عدالتی تقرری کمیشن ایکٹ، 2014، جو کہ 13 اپریل 2015 سے نافذ العمل، کو 16 دسمبر 2015 کے فیصلے کے ذریعہ غیر آئینی اور کالعدم قراردے دیا گیا تھا۔کالجیم نظام جو کہ آئین ایکٹ، 2014 کے نافذالعمل ہونے سے قبل سے ہی وجود میں ہے ، کو جاری رکھنے کا فیصلہ کیا گیا، اور اعلیٰ عدلیہ میں تمام تر موجودہ تقرریاں فی الحال موجودہ ایم او پی کے مطابق انجام دی جا رہی ہیں۔
صحت اور خاندانی بہبود کی وزارت
بچوں کے لئے کووڈ۔ 19 ٹیکہ کاری
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے راجیہ سبھا میں ایک تحریری جواب میں بتایا کہ میسرز بھارت بایو ٹیک کے ذریعہ جمع کرائے گئے دو سال 18 سال تک کے صحت مند رضا کاروں سے متعلق کو ویکسین کے عبوری مرحلے سیکنڈ / تھرڈ کے کلینیکل جانچ کے اعداد و شمار پر 26 اگست 2021 اور 11 اکتوبر 2021 کو سبجیکٹ ایکسپرٹ کمیٹی  کی میٹنگ میں غور کیا گیا۔ کمیٹی نے مختلف حالات کے پیش نظر ایمرجنسی حالات میں محدود استعمال کے لئے دو سے 18 سال تک کی عمر والوں کے لئے مارکیٹ اتھارائزیشن منظور کئے جانے کی سفارش کی۔ اس سفارش کی سنٹرل ڈرگس اسٹینڈرڈ کنٹرول آرگنائزیشن  کی سطح پر جانچ کی جارہی ہے اور اضافی معلومات کی درخواست دی گئی ہے۔
سی ڈی ایس سی او نے 12 سال سے زیادہ عمر والوں کے لئے ہنگامی صورتحال میں محدود استعمال کے لئے میسرز کیڈیلا ہیلتھ کیئر کی کووڈ۔ 19 ویکسین کو بھی منظوری دی ہے۔
۔۔۔۔۔۔۔۔۔۔۔
ش ح۔ ا گ۔ن ا۔
U-14024
(Visitor Counter : 84
وزارت سیاحت
تمام شعبوں میں سیاحت روزگار کے سب سے زیادہ مواقع پیدا کرنے کے امکانات والا شعبہ ہے: جی کشن ریڈی
اہم جھلکیاں:
- 2019 میں سیاحت کی صنعت نے بھارتی معیشت میں 194 ارب امریکی ڈالر کا تعاون دیا تھا ۔
- جی کشن ریڈی نے ای۔ کونکلیو :ریزیلینس اور دی روڈ ٹو ریکوری میں خطاب کیا۔
- جی کشن ریڈی نے دیکھو اپنا دیش کی وزارت سیاحت کی پہل کیلئے لاک ڈاؤن کے دوران اس کی کوششوں کو اجاگر کیا۔جس نے سیاحت کے جذبے کو برقرار رکھا ہے۔
ثقافت ،سیاحت اور شمال مشرقی خطے کی ترقی کے مرکزی وزیر جناب جی کشن ریڈی نے ای ۔کونکلیو۔ریزیلیئس اور دی روڈ ٹو ریکوری میں اظہار خیال کرتے ہوئے کہا کہ سیاحت نے ہمیشہ ملک میں معاشی ترقی کیلئے ایک مضبوط ستون کا کام کیا ہے۔2019 میں اس صنعت نے بھارتی معیشت میں 194ا رب امریکی ڈالر کا تعاون کیا تھا اور تقریباً 40 ملین روزگار پیدا کئے تھے جو اس کی کل روزگار کا 8 فیصد ہے۔جی کشن ریڈی نے کہا کہ سیاحت روزگار کے سب سے زیادہ مواقع پیدا کرنے کے امکانات والے شعبوں میں سے ایک ہے۔
فکی کی پاسٹ صدر ڈاکٹر جیوتسنا شری نے فکی ٹریول ،ٹوریزم اور ہوسپٹیلٹی کونکلیو کے دوسرے ایڈیشن میں جناب جی کشن ریڈی کا خیر مقدم کیا۔
جناب ریڈی نے کہا کہ سیاحت محض پرکشش منزل اور آرامدہ سرگرمیاں ہی نہیں ہیں بلکہ یہ معاشی ترقی کے ایک بنیادی ستون کے طور پر ابھری ہےاور تمام شعبوں میں یہی واحد شعبہ ہے جس نے روزگار کے سب سے زیادہ مواقع کے امکانات پیدا کئے ہیں۔ دس لاکھ کی سرمایہ کاری پر سیاحت کا شعبہ 78 نوکریاں فراہم کرسکتا ہے۔ اس کے مقابلے میں مینو فیکچرنگ سیکٹر 45 نوکریوں کا ہی بندوبست کرسکتا ہے۔انہوں نے کہا کہ سیاحت کی صنعت ملک پر اثر کے سلسلے میں اپنے آپ میں منفرد ہے کیونکہ یہ صرف بڑے پیمانے پر ترقی کے انجن کی شکل میں ہی کام نہیں کرتا بلکہ ملک کی سافٹ پاور کو بھی بڑھاتا ہے ۔
مرکزی وزیر نے مزید کہا کہ کووڈ -19 عالمی وبا کے قہر نے سیاحت کی صنعت کیلئے زبردست چیلنج پیدا کئے ہیں۔اس لئے سفر ،سیاحت اور مہمان نوازی کے سیکٹر میں اختراع اور دوبارہ غور کرنے کی ضرورت ہے ۔ مرکزی وزیر جناب جی کشن ریڈی نے گھریلو صنعت کو فروغ دینے کی اپیل کرنے کیلئے وزیر اعظم جناب نریندر مودی کی تعریف کی۔انہوں نے کہا کہ وزیر اعظم جناب نریندر مودی نے 73ویں یوم آزادی کے موقع پر اپنی تقریر کے دوران تمام ہندوستانیوں سے اپیل کی تھی کہ وہ 2022 تک ہندوستان کے اندر 15 مقامات کا دورہ کریں جس سے ہمارے ملک کے اندر سیاحت کے شعبے کو فروغ حاصل ہوگا۔
انہوں نے مزید کہا کہ سیاحت کی وزارت نے سیاحت کو فروغ دینے اور سرمایہ کار ی بڑھانے کیلئے بہت سے اقدامات کئے ہیں۔ وزارت اس سیکٹر کو دوبارہ متحرک کرنے کیلئے ماہرین اور شرکت داروں کے ساتھ مسلسل بات چیت کررہی ہے ۔انہوں نے یہ بھی کہا کہ اس صنعت کو درپیش چیلنجوں سے نمٹنے کیلئے ماہرین اور شرکت داروں کے ساتھ لگاتار رابطہ میں بنا ہوا ہے۔ مرکزی وزیر نے دیکھو اپنا دیش کی وزارت کی پہل کیلئے لاک ڈاؤن کے دوران اس کی کوششوں کی تعریف کی جنہوں نے سیاحت کا جذبہ برقرار رکھا ہے۔
صحت اور خاندانی بہبود کی وزارت
کووِڈ -19 سے متعلق تازہ ترین صورتحال
ملک گیر ٹیکہ کاری مہم کے تحت اب تک 220.17 کروڑکووِڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 23490 ٹیکے لگائے گئے۔
ہندوستان میں سردست زیر علاج مریضوں کی تعداد 2149ہے۔
فی الحال زیر علاج مریضوں کی شرح 0.01فیصد ہے۔
سردست ملک میں شفایابی کی شرح 98.8 فیصد ہے۔
گزشتہ 24 گھنٹوں کے دوران182 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 44148165ہوگئی ہے۔
پچھلے 24 گھنٹوں کے دوران 104نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک مجموعی طور پر 91.32 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 152825 ٹیسٹ کئے گئے۔
وزارت خزانہ
مالی سال 2023-2022 کے لیے براہ راست ٹیکس وصولیابیاں 10.11.2022 تک
دس نومبر 2022 تک براہ راست ٹیکس کی وصولیوں کے عارضی اعداد و شمار میں مستحکم فروغ جاری ہے۔ 10 نومبر 2022 تک براہ راست ٹیکس کی وصولیوں سے ظاہر ہوتا ہے کہ مجموعی وصولی 10.54 لاکھ کروڑروپے ہے جو کہ گزشتہ سال کی اسی مدت کے مجموعی وصولی سے 30.69 فیصد زیادہ ہے۔ براہ راست ٹیکس کی وصولی، رقم کی خالص واپسی، 8.71 لاکھ کروڑ روپے ہے۔ جو کہ گزشتہ سال کی اسی مدت کے خالص وصولیابی سے 25.71 فیصد زیادہ ہے۔ مالی سال 2023-2022 یہ وصولیابی براہ راست ٹیکسوں کے کل بجٹ تخمینوں کا 61.31 فی صد ہے۔
جہاں تک کارپوریٹ انکم ٹیکس  اور پرسنل انکم ٹیکس  کی مجموعی آمدنی کے لحاظ سے ترقی کی شرح کا تعلق ہےتو سی آئی ٹی کی شرح نمو 22.03 فی صد ہے جبکہ پی آئی ٹی  کی شرح 40.64 فی صد ہے۔ ریفنڈ کی ایڈجسٹمنٹ کے بعد سی آئی ٹی وصولیابیوں میں خالص نمو 24.51 فی صد ریی اور پی آئی ٹی وصولیابیوں میں یہ شرح 28.06 فی صد  27 فی صد ۔
یکم اپریل 2022 سے 10 نومبر 2022 کے دوران 1.83 لاکھ کروڑ روپے کے ریفنڈز جاری کئے گئے ہیں جو پچھلے سال کی اسی مدت کے دوران جاری کردہ ریفنڈز کی رقم سے 61.07 فیصد زیادہ ہیں۔